આખા બનાવ બાબતમાં ટ્રાફિક-વિભાગના ઍડિશનલ પોલીસ-કમિશનરની ઑફિસના અધિકારી ગાયકવાડે ‘મિડ-ડે’ને કહ્યું હતું કે ‘રિક્ષા-ડ્રાઇવરે યુવતી સાથે જે વર્તન કર્યું એ માફીને પાત્ર નથી. ટ્રાફિક-ઍક્ટ પ્રમાણે રિક્ષા કે ટૅક્સી-ડ્રાઇવર કોઈ પણ પૅસેન્જરને ગંતવ્યસ્થાન સુધી પહોંચાડવા માટે ઇનકાર કરી શકતા નથી. પૅસેન્જરને બેસાડવાનો અને તેના ગંતવ્યસ્થાન સુધી પહોંચાડવાનો ઇનકાર કરનાર ડ્રાઇવરને ટ્રાફિક-પોલીસ ૧૦૦થી ૨૦૦ રૂપિયાનો દંડ કરી શકે છે.’